Задача 1. Мечо Пух

Мечо Пух много обича да похапва мед. За негов късмет, той спечели в телевизионна игра възможността да получава безплатно мед от горския пазар. Съществува само едно ограничение – при всяко посещение на пазара може да вземе безплатно колкото иска буркани с мед, но от един и същ размер. Размерът на всеки буркан показва колко килограма мед се побират в него. Тъй като Мечо Пух е скъперник, няма намерение да харчи никакви пари, но въпреки това иска колкото се може повече мед! Помогнете му да избере правилния размер на буркан, за да вземе възможно най-много мед със себе си. Тъй като Мечо Пух не иска да носи много, ако може да избира, винаги би взел възможно най-малко буркани.

# Вход:

На първия ред на входния файл **pooh.in** е зададен броят **N** на наличните на пазара буркани с мед**.** На следващия ред са зададени **N** цели числа – размерите на всеки от бурканите с мед, от които Мечо Пух може да избира.

# Изход:

На единствения ред на изходния файл **pooh.out** програмата трябва да изведе едно число – размерът на бурканите, които Мечо Пух трябва да избере.

# Ограничения:

1 ≤ N ≤ 5 000,

1 ≤ размерът на всеки буркан ≤ 1 000 000.

# Пример:

|  |  |
| --- | --- |
| **pooh.in** | **pooh.out** |
| 101 1 4 1 1 1 3 3 1 5 | 3 |